Cuneiform Tablet CCT 1 9a (BM 113380)
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
KIŠIB ì-lí-áš-ra-ni DUMU a-šur-DUG KIŠIB li-ip-tí-IŠTAR DUMU da-gán-ma-al-ki-im KIŠIB ì-lí-úṣ-ra-ni DUMU da-nu-mì-il₅ KIŠIB en-nam-a-šur DUMU a-ni-nim 50 ma-na KÙ.BABBAR ša i-ṣé-er ku-ṣí-a ú sú-e-a en-nam-a-šur i-šu-ú-ma ṭup-pá-áš-nu iḫ-ri-mu-ma i qá-qá-ad šál-mì-šu-nu ra-ak-sú a-na 50 ma-na KÙ.BABBAR a-na ṭup-pì-im a-nim en-nam-a-šur DUMU a-ni-nim a-na sú-e-a DUMU pu-šu-ke-en₆ a-mì-ma šu-um-šu lá i-tù-ar